《宅之约余中秋过小海楼不克往》
明代·董纪

万里长风扫积阴，碧天如洗籁沉沉。今宵何处无明月，比屋谁沉有赏心。

诗句惊人从和寡，酒杯到手莫辞深。南楼已负凭阑约，老子胡床兴不禁。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》